ชี้ศก.เมย.ฟื้นตัวดีคาดการเมืองไม่กระทบแรง
ธปท.เผยภาวะเศรษฐกิจเดือนเม.ย.ปีนี้ยังฟื้นตัวได้ดี ระบุการชุมนุมทางการเมืองถ้าไม่รุนแรงก็ไม่กระทบ
31 พ.ค. 2555

ธปท.เผยภาวะเศรษฐกิจเดือนเม.ย.ปีนี้ยังฟื้นตัวได้ดี ระบุการชุมนุมทางการเมืองถ้าไม่รุนแรงก็ไม่กระทบ
นายเมธี สุภาพงษ์ ผู้อำนวยการอาวุโส ฝ่ายเศรษฐกิจการเงิน ธนาคารแห่งประเทศไทย(ธปท.) กล่าวว่า ภาวะเศรษฐกิจในเดือนเม.ย.ปีนี้ปรับตัวดีขึ้น ตามการฟื้นตัวของการผลิตภาคอุตสาหกรรมที่ขายตัว1.5% จากเดือนก่อนหน้าที่ติดลบ 3% โดยเฉพาะการผลิตในหมวดยานยนต์และเครื่องใช้ไฟฟ้าที่เร่งตัวขึ้น มีผลให้การใช้กำลังการผลิตขยายตัวเพิ่มเป็น 67.8% จากเดือนก่อน 63.8% ส่งผลให้การส่‹งออกสินค้าอุตสาหกรรมขยายตัวสูงขึ้น และสนับสนุนการบริโภคยังขยายตัวได้ 3.3% เมื่อเทียบกับระยะเดียวกันปีก่อน ชะลอลงเล็กน้อยจาก 3.8% และหนุนการลงทุนภาคเอกชนให้ขยายตัว 12.5% จาก 9.3% ซึ่งการลงทุนส่วนหนึ่งเป็นผลจากการฟื้นฟูความเสียหายจากอุทกภัยและเพื่อรองรับการขยายัวทางเศรษฐกิจในระยะต่อไป
“เศรษฐกิจภาพรวมในเดือนเม.ย.ปีนี้ยังขยายตัวได้ดี โดยการผลิตฟื้นตัวต่อเนื่อง การส่งออกเริ่มฟื้นตัวได้จากการสำรวจมีคำสั่งซื้อในระยะ 3 เดือนข้างหน้ายังดี แต่คาดว่าในช่วงปลายไตรมาส 2 ส่งออกน่าจะเป็นบวกได้จากที่ติดลบมานาน ส่วนการชุมนุมทางการเมืองขณะนี้ถ้าไม่รุนแรง ก็ไม่น่าจะมีผลต่อจิตวิทยาในการบริโภคและการลงทุน” นายเมธีกล่าว
นายเมธี กล่าวว่า อย่างไรก็ตามรายการได้ภาคการเกษตรลดลงติดลบ 13.5% ต่อเนื่องจากเดือนก่อนหน้าที่ติดลบ 8.6% จากราคาข้าวและยางพาราที่ปรับลดลง สำหรับภาคการท‹องเที่ยวยังคงขยายตัวดีแม้&amp;&amp;38;จะเผชิญกับเหตุการณความไม‹สงบและภัยธรรมชาติ โดยมีจำนวนนักท่องเที่ยว 1.7 ล้านคน ชะลอลงเล็กน้อยจากเดือนก่อนหน้าที่มี 1.9 ล้านคน อัตราการเข้าพักอยู่ที่ 58.4% ชะลงจากเดือนก่อนหน้าที่ 64.3% ส่งผลให้การท่องเที่ยวโดยรวมขยายตัว 8.2% เมื่อเทียบกับระยะเดียวกันปีก่อน  
ทั้งนี้ สำหรับเสถียรภาพเศรษฐกิจโดยรวม อัตราเงินเฟ้‡อชะลอลงตามราคาอาหารและพลังงาน โดยอัตราเงินเฟ้อทั่วไปอยู้ที่ 2.47% จากเดือนก่อนหน้าที่ 3.45% ส่วนเงินเฟ้อพื้นฐานอยู่ที่ 2.13% จากเดือนก่อน 2.77% อย่างไรก็ตามผลการสำรวจการคาดการณ์อัตราเงินเฟ้อในระยะ 12 เดือนข้างหน้าปรับลดลงเล็กน้อยจาก 3.7% ลดลงเหลือ 3.5% ขณะที่อัตราการว‹างงานยังอยู‹ในระดับต่ำ 0.7% หนี้ต่างประเทศยังไม่สูง